ส่งเสริมอาหารซีฟู้ดกระตุ้นเศรษฐกิจ "เปิด-ตู-เล Seafood Chumphon"
นายโชตินรินทร์ เกิดสม ผู้ว่าราชการจังหวัดชุมพร เปิดกิจกรรมส่งเสริมอาหารซีฟู้ดภายในจังหวัด ตามโครงการส่งเสริมเศรษฐกิจเมืองใต้ เชื่อมโยงการค้าโลก งาน “เปิด-ตู-เล  Seafood Chumphon” เพื่อสร้างและเพิ่มช่องทางการตลาด ด้านอาหารทะเล รวมทั้งผลิตภัณฑ์อาหารทะเลสด แปรรูปและสินค้าชุมชน สร้างรายได้ให้กับเกษตรกร ผู้ประกอบการประมงและผู้ประกอบการอาหารทะเล ภายใต้แบรนด์จังหวัดชุมพรให้เป็นที่รู้จักและยอมรับของผู้บริโภค โดยมีหัวหน้าส่วนราชการ ข้าราชการและเจ้าหน้าที่ที่เกี่ยวข้องเข้าร่วมงาน ที่สวนสาธารณะอาภากรเกียรติวงศ์ ตำบลท่าตะเภา อำเมืองชุมพร จังหวัดชุมพร ภายใต้มาตรการป้องกันโรคโควิด-19ผู้ว่าราชการจังหวัดชุมพร กล่าวว่า กระทรวงพาณิชย์มีนโยบายและให้ความสำคัญกับการขับเคลื่อนเศรษฐกิจฐานราก (Local Economy) จังหวัดชุมพร โดยสำนักงานพาณิชย์จังหวัดชุมพร จัดกิจกรรมส่งเสริมอาหารซีฟู้ดภายในจังหวัด ตามโครงการส่งเสริมเศรษฐกิจเมืองใต้  เชื่อมโยงการค้าโลก โดยมุ่งเน้นเพิ่มศักยภาพด้านการแข่งขันของผู้ประกอบการในพื้นที่ให้มีความเข้มแข็ง สามารถพึ่งพาตนเองได้และก้าวทันต่อสถานการณ์ทางการค้าที่เปลี่ยนแปลงได้อย่างมีประสิทธิภาพ เสริมสร้างความแข็งแกร่งของเศรษฐกิจในพื้นที่ให้เกิดการสร้างงาน สร้างอาชีพ สร้างรายได้ให้กับประชาชน มีความเป็นอยู่ที่ดีขึ้น ผู้ประกอบการมีการพัฒนาสินค้าและบรรจุภัณฑ์ สอดรับกับนโยบายรัฐบาลในการพัฒนาพื้นที่ระดับภาค ได้รวบรวมร้านอาหารทะเล อาหารทะเลแปรรูปและสินค้าชุมชน จากแหล่งผลิตโดยตรงมาออกร้านเพื่อให้พี่น้องประชาชนได้สนับสนุนและเลือกซื้อสินค้าจากเกษตรกร กลุ่มเกษตรกรและผู้ประกอบการโดยตรง ซึ่งจะเป็นประชาสัมพันธ์สินค้าให้เป็นที่รู้จัก สร้างโอกาสทางการตลาดและสร้างรายได้ ตลอดจนเป็นการส่งเสริมประชาชนสัมพันธ์อาหารทะเลและสินค้าชุมชนของจังหวัดชุมพร ให้เป็นที่รู้จักแพร่หลาย  ขยายผลการดำเนินธุรกิจและต่อยอดการดำเนินธุรกิจให้ด้านการตลาดต่อไปนางสาวเปรมนีย์ ทรัพย์โชคไชย พาณิชย์จังหวัดชุมพร เปิดเผยว่า สำนักงานพาณิชย์จังหวัดชุมพร ได้รับการจัดสรรเงินงบประมาณจากกระทรวงพาณิชย์ เพื่อจัดกิจกรรมส่งเสริมอาหารซีฟู้ดภายในจังหวัด ตามโครงการส่งเสริมเศรษฐกิจเมืองใต้ เชื่อมโยงการค้าโลก เพื่อสร้างและเพิ่มช่องทางการตลาดด้านอาหารทะเล รวมทั้งผลิตภัณฑ์อาหารทะเลสด แปรรูปและสินค้าชุมชน สร้างรายได้ให้กับเกษตรกร ผู้ประกอบการประมงและผู้ประกอบการอาหารทะเลภาคใต้  รวมทั้งเพื่อเป็นการประชาสัมพันธ์และส่งเสริมการสร้างภาพลักษณ์ของสินค้าและผลิตภัณฑ์ภาคใต้ภายใต้แบรนด์จังหวัดชุมพรให้เป็นที่รู้จักและยอมรับของผู้บริโภคสำหรับงาน “เปิด-ตู-เล Seafood Chumphon” กำหนดจัดงาน ระหว่างวันที่ 24-28 กุมภาพันธ์ 2565 ที่สวนสาธารณะอาภากรเกียรติวงศ์ ตำบลท่าตะเภา อำเมืองชุมพร จังหวัดชุมพร กิจกรรมภายในงานประกอบด้วย การจำหน่ายอาหารทะเลสด อาหารทะเลปรุงสำเร็จ  อาหารทะเลแปรรูป กิจกรรมการแสดงบนเวที กิจกรรมการสาธิตการประกอบเมนูอาหารซีฟู้ด โดยได้รับความร่วมมือจากภาคเอกชน กลุ่มวิสาหกิจชุมชนของจังหวัดชุมพร หอการค้าจังหวัดชุมพร  ชมรมร้านอาหารจังหวัดชุมพร ผู้ประกอบการร้านอาหารในจังหวัดชุมพรเป็นอย่างดี ซึ่งหลังพิธีเปิดงานดังกล่าว ผู้ว่าราชการจังหวัดชุมพร ยังได้ร่วมประกอบอาหารเมนู "ทะเลคลั่ง" ให้แขกผู้ที่มาร่วมงานได้ชิมกันอีกด้วย